જેનો અંત ભલો એનું બધુંજ ભલું. શું આ વાક્ય જમ્મુ અને કાશ્મીરમાં અઢાર કલાક પહેલા તૂટી પડેલા ભાજપ અને PDP ગઠબંધનને લાગુ પડે છે? કદાચ હા. ગઈકાલે જ્યારે આ સમાચાર બ્રેક થયા ત્યારે જો સહુથી વધુ ખુશી કોઈને થઇ હોય તો તે ભાજપના કટ્ટર સમર્થકોને થઇ હતી. સામાન્યતઃ પોતાના ગમતીલા રાજકીય પક્ષની સરકાર કોઈ રાજ્યમાંથી જાય તો તેના કટ્ટર ટેકેદારને દુઃખ થાય,પરંતુ અહીં તો ઉલટી ગંગા વહી રહી હતી.